PROJEKTS

**Ogres novada pašvaldības saistošo noteikumu Nr.\_/2024 “Par Ogres novada pašvaldības attīstībai stratēģiski svarīgiem īpašumiem un pakalpojumiem”**

**paskaidrojuma raksts**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Mērķis un nepieciešamības pamatojums
 | Saistošie noteikumi (turpmāk – noteikumi) nosaka kapitālsabiedrību, kurās Ogres novada pašvaldībai (turpmāk – Pašvaldība) pieder 100% kapitāla daļas (turpmāk – kapitālsabiedrība), sniegtos pakalpojumus tirgus nepilnības vai daļējas tirgus nepilnības apstākļos, pārvaldītos stratēģiski svarīgos īpašumus un sniegos stratēģiski svarīgos pakalpojumus, kas ir nozīmīgi Ogres novada administratīvās teritorijas attīstībai un drošībai. Izstrādājot Noteikumus, ņemti vērā Valsts pārvaldes iekārtas likuma un Publiskas personas kapitāla daļu un kapitālsabiedrību pārvaldības likuma nosacījumi.Saskaņā ar Valsts pārvaldes iekārtas likuma 88. panta ceturto daļu pēc tam, kad pašvaldības dome ir veikusi izvērtējumu pašvaldības līdzdalības iegūšanai kapitālsabiedrībā, tā izdod saistošos noteikumus, nosakot tirgus nepilnību vai tādus pašvaldības īpašumus vai preces un pakalpojumus, kas ir stratēģiski svarīgi pašvaldības administratīvās teritorijas attīstībai.  Atbilstoši Valsts pārvaldes iekārtas likuma 88. panta sestajai daļai šā panta ceturtajā daļā minētajā normatīvajā aktā norāda publiskas personas funkcijas un konkrētus komercdarbības veidus, kādos šīs funkcijas tiks pildītas, lai sasniegtu šā panta pirmajā daļā noteiktos mērķus. |
| 1. Fiskālā ietekme uz pašvaldības budžetu
 | Fiskālās ietekmes uz pašvaldības budžetu nav |
| 1. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci
 | Sociālā ietekme – navIetekme uz vidi – navIetekme uz iedzīvotāju veselību – navIetekme uz uzņēmējdarbības vidi – ietekme ir pozitīva, iedzīvotāji un uzņēmēji ir informēti uzņēmējdarbību novadā.Ietekme uz konkurenci – ietekme uz konkurenci ir pozitīva, tiek veicināta privāto komersantu iesaiste tirgus nepilnību novēršanā pašvaldības administratīvajā teritorijā. Noteikumi attiecas uz komersantiem, kas var būt ieinteresēti veikt komercdarbību un iegūt informāciju par stratēģiski svarīgiem īpašumiem un stratēģiski svarīgiem pakalpojumiem, kā arī par komercdarbības jomām, kurās pastāv tirgus nepilnība.   |
| 1. Ietekme uz administratīvajām procedūrām un to izmaksām
 | Saistošo noteikumu izpildes nodrošināšanai nav nepieciešams veidot jaunas pašvaldības institūcijas, darba vietas vai paplašināt esošo pašvaldības institūciju kompetenci. Jautājumu un neskaidrību gadījumā par saistošo noteikumu piemērošanu iedzīvotāji var vērsties Ogres novada pašvaldībā. |
| 1. Ietekme uz pašvaldības funkcijām un cilvēkresursiem
 | Saistošo noteikumu izpilde neietekmēs pašvaldībai pieejamos cilvēkresursus. |
| 1. Informācija par izpildes nodrošināšanu
 | Saistošo noteikumu izpildes nodrošināšanai nav nepieciešams veidot jaunas pašvaldības institūcijas, darba vietas vai paplašināt esošo pašvaldības institūciju kompetenci.  |
| 1. Prasību un izmaksu samērīgums pret ieguvumiem, ko sniedz mērķa sasniegšana
 | Saistošie noteikumi ir piemēroti Valsts pārvaldes iekārtas likuma 88.panta ceturtajā daļā uzliktā pienākuma izpildei - izdod saistošos noteikumus, kuros nosaka tirgus nepilnību vai tādus pašvaldības īpašumus, vai preces un pakalpojumus, kas ir stratēģiski svarīgi pašvaldības administratīvās teritorijas attīstībai.  |
| 1. Izstrādes gaitā veiktās konsultācijas ar privātpersonām un institūcijām
 | Saistošo noteikumu publiskās apspriešanas laiks ir paredzēts no 2024. gada 30. maija līdz 13. jūnijam. |

Domes priekšsēdētājs E. Helmanis